Al començament obrim un espai íntim i confidencial de diàleg on tu m’expliques el que et porta a consulta i a partir d’aquí, indaguem en les possibles causes i solucions. En aquesta primera part, donem molta importància a com et sents tu en aquesta situació i que és allò que necessites. Per aconseguir això, utilitzarem diferents tècniques per a què puguis contactar amb les teves emocions i puguis ser conscient del que t’està passant.  Quan ja tenim identificat i definit el problema, llavors obrim un espai de dinàmiques més vivencial on a través de diferents tècniques (relaxació, meditació, gestàltiques, corporals, sistèmiques, energètiques, d’autoconeixement, etc.) anirem treballant per avançar cap a la solució del problema.  Al acabar aquesta part més vivencial, donarem un espai a la integració emocional del què s’ha mogut internament durant la sessió, d’una manera amorosa, lluminosa i empoderadora per a què et quedis amb el que realment t’ajuda en aquest moment.  Per últim, tancarem la sessió recollint els canvis que has experimentat amb la sessió i quins són els aprenentatges que t’emportes.